OpenLLM-France/wikimedia huggingface dataset:
# Miquel Esquirol i Clavero

Miquel Esquirol i Clavero (Barcelona, 24 d'octubre de 1929) és un polític català.

## Biografia

Estudià peritatge mercantil. El 1974 fou un dels fundadors de Convergència Democràtica de Catalunya (CDC). Es presentà a les llistes del Pacte Democràtic per Catalunya a les eleccions generals espanyoles de 1977 i a les de CiU en les eleccions generals espanyoles de 1982, però en cap de les dues en fou escollit. Ha treballat com a cap de servei en el Departament d'Economia i Finances de la Generalitat de Catalunya.
També ha estat president de la Quinta de Salut l'Aliança i vicepresident de la Federació de Mutualitats de Catalunya, a més de vocal de la Junta Directiva del FC Barcelona, secretari general de la Unió de Botiguers de Catalunya i conseller de Premsa Catalana S.A. El 2000 va rebre la Creu de Sant Jordi. Actualment és tresorer d'Òmnium Cultural.

## Enllaços externs

* Entrevista a Miquel Esquirol al web de CDC Arxivat 2007-08-15 a Wayback Machine.
# Masia Can Calls

La Masia Can Calls és una obra de Sant Esteve de Palautordera (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Masia orientada a l'est, envoltada d'annexos. La coberta és a dos vessants. Formada per planta baixa, pis i golfes. Porta dovellada. Finestres de pedra granítica d'arc pla, quatre d'elles acabades amb pissarra.
Les teules de la façana estan acompanyades per rajoles decorades amb triangles marrons.
La façana té dos bancs.

## Història

Inscripció de l'any 1669 referent a la producció de rajoles per tal de construir o reformar la casa.
Comprada per Ferran de Sagarra (pare de l'escriptor Josep M. de Sagarra) i posteriorment adquirida pel masover Sr. Sabé, el 1928. Reforma de la casa als anys 80 del segle xx.

## Referències

* 1 2 3 4 5 «Masia Can Calls». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 octubre 2017].
# Gulnara Fatkúlina

Gulnara Fatkúlina (en rus: Гульнара Фаткулина), coneguda també com a Gulnara Ivànova, (25 de desembre de 1971) va ser una ciclista russa, que va competir tant en pista, com en carretera. Va guanyar medalles en els campionats del món de les dues especialitats.

## Palmarès en ruta

* 1993
** Campiona de Rússia en ruta
** Vencedora d'una etapa a la Volta a Berlín
* 1994
** 1a al Gracia Tour
** 1a al Tour de l'Alta Garona
* 1999
** Vencedora d'una etapa al Giro d'Itàlia

## Palmarès en pista
### Resultats a la Copa del Món

* 1993
** 1a a Copenhaguen, en Puntuació

## Enllaços externs

* Fitxa 1 a sitiodeciclismo.net
* Fitxa 2 a sitiodeciclismo.net
* Fitxa a cyclebase.nl
* Fitxa 1 a museociclismo.it
* Fitxa 2 a museociclismo.it
# Àlex Santaló

Àlex Santaló Gàmiz és un il·lustrador i caricaturista barceloní, va estudiar a l'escola de còmic JOSO. I després de passar per diverses feines fent retoc fotogràfic, disseny gràfic i storyboards per a publicitat, s'estableix com a freelance. Ha vist publicats els còmics Me gusta el fútbol i Me gusta internet, amb Glénat i El Terrat; 1714 Baluard, amb guió de Cels Piñol i 17 vivir, revivir, sobrevivir, amb Evolution Comics (Panini) i La Magia del Fútbol amb guió de Josep Busquet.
Ha col·laborat amb la Revista Panenka i Perarnau Magazine. Col·labora amb el diari Ara i amb el web fotlipou.com. És col·laborador habitual de la revista en línia dedicada a la ficció televisiva Serielizados, on publica setmanalment una vinyeta sobre sèries. Col·labora als estius al programa de ràdio El Món a Rac1 parlant de sèries.

## Referències

* ↑ «Àlex Santaló». web. Centre de Cultura Contemporània de Barcelona (CC-BY-SA via OTRS). [Consulta: 13 abril 2016].
# Comtat de Creixell

El comtat de Creixell és un títol nobiliari concedit el 1691 al noble Ramon de Sagarriga i de la Puente, senyor de Creixell. La seva denominació fa referència a la localitat de Creixell, al municipi de Borrassà (Alt Empordà).
La família Sagarriga provenia de Sant Feliu de la Garriga (Viladamat, Alt Empordà) i eren senyors de Creixell des de 1392 quan Francesc Sagarriga va comprar aquest senyoriu al rei Joan I.
El net de Ramon de Sagarriga i de la Puente, i tercer comte, fou l'erudit Joan de Sagarriga i de Reard. El títol passà a la família Borràs, de València, i als Cebrián. L'actual titular és Vicente Cebrián-Sagarriga y Suárez-Llanos (Madrid, 1970).

## Comtes de Creixell

| | Titular | Període |
| Creació per Carles II |||
| I | Ramon de Sagarriga i de la Puente | 1691- |
| II | Francesc de Sagarriga i Vera | |
| III | Joan Sagarriga i de Reard | -1768 |
| IV | Francesc Ramon Sagarriga i Queralt | 1768-1813 |
| V | X Sagarriga i Bellveí | |
| VI | Marià Sagarriga (òlim Borràs) i Mezquita | -1866 |
| VII | Marià Sagarriga i Pasqual | 1866-1893 |
| VIII | Vicente Sagarriga y Martínez de Pisón | 1893-1935 |
| IX | Julia Sagarriga Becerra | 1935-1967 |
| X | Vicente Cebrián Sagarriga | 1967-1996 |
| XI | Vicente Cebrián-Sagarriga Súarez-Llanos | 1996-actual titular |

## Referències

* 1 2 «Comtat de Creixell». Gran Enciclopèdia Catalana. Barcelona: Grup Enciclopèdia Catalana.
* ↑ Torrent Orri, Rafael «Genealogia y gestas de los condes de Crexell». Annals de l'Institut d'Estudis Empordanesos, 5, 1964, pàg. 95-127.
* ↑ Civera, Nacho. «Vicente Cebrián, presidente Marqués de Murrieta». Vignerons, 20-09-2018. [Consulta: 5 gener 2021].
* ↑ «Vicente Cebrián Sagarriga». Db-e. Real Academia de la Historia.
# Neelotpal Das

Neelotpal Das (20 d'abril de 1982) és un jugador d'escacs indi que té el títol de Gran Mestre des del 2006.
A la llista d'Elo de la FIDE del juliol de 2016, hi tenia un Elo de 2467 punts, cosa que en feia el jugador número 39 (en actiu) de l'Índia. El seu màxim Elo va ser de 2514 punts, a la llista de l'abril de 2006.

## Resultats destacats en competició

El 2005 fou 6-12è a l'Obert Vila de Benasque amb 7½ punts de 9 (el campió fou Krishnan Sasikiran).

## Referències

* ↑ «Nota biogràfica de Neelotpal Das» (en anglès). Chessgames.com. [Consulta: 27 juliol 2016].
* ↑ «"Rànquing d'escaquistes per federació: Índia"» (en anglès). lloc web de la FIDE. [Consulta: 27 juliol 2016].
* ↑ Posició al rànquing mundial i evolució Elo de Neelotpal Das «benoni.de» (en alemany). Arxivat de l'original el 2016-08-18. [Consulta: 27 juliol 2016].
* ↑ «25 Villa de Benasque». fide.com. [Consulta: 27 juliol 2016].
# Ziri ibn Manad

Ziri ibn Manad (àrab: زيري بن مناد, Zīrī ibn Manād) (mort en 972) fou el cap de les forces amazigues sanhadja al Magrib, partidari del califa fatimita.
L'any 940, amb autorització del califa fatimita, va fundar un principat a Ashir (uns 100 km al sud-sud-oest d'Alger) per fer front a possibles atacs dels amazics zanata de la confederació dels maghrawa, enemics dels fatimites i aliats dels omeies de Còrdova. Fou Ziri qui va deslliurar Mahdia, la capital fatimita, que estava a punt de caure en mans del rebel kharigita Abu-Yazid (setembre del 945). Quan uns anys després el califa al-Muïzz se'n va anar a Egipte, i com a premi a la lleialtat de Ziri, va donar al seu fill Bulugguín ibn Ziri el govern d'Ifríqiya i de tots els territoris del Magrib que pogués arrabassar als zanata. Ziri va morir el 972.

## Referències

* ↑ Britannica Educational Publishing. The History of Northern Africa. Britannica Educational Publishing, 1 October 2010, p. 47. ISBN 978-1-61530-397-7.
* ↑ Robert Fossier. The Cambridge Illustrated History of the Middle Ages. Cambridge University Press, 29 May 1997, p. 197. ISBN 978-0-521-26645-1.
* ↑ Heinz Halm. Der Nahe und Mittlere Osten. BRILL, 1996, p. 399. ISBN 90-04-10056-3.
* ↑ Messier, Ronald A.; Miller, James A. (2015). The Last Civilized Place: Sijilmasa and Its Saharan Destiny. University of Texas Press. ISBN 9780292766655
* ↑ Pellat, Charles (1991). "Midrār". In Bosworth, C. E.; van Donzel, E. & Pellat, Ch. (eds.). The Encyclopaedia of Islam, New Edition, Volume VI: Mahk–Mid. Leiden: E. J. Brill. ISBN 978-90-04-08112-3
# Joseph Mostert

Joseph Mostert (Verviers, 26 de juliol de 1912 - 28 d'abril de 1967) va ser un atleta belga, especialista en curses de mig fons, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on quedà eliminat en sèries en la prova dels 1.500 metres del programa d'atletisme.
El 26 de setembre de 1937 va establir el rècord mundial en la cursa dels 3/4 de milla amb un temps de 3'00,4". Era el primer belga en aconseguir un rècord mundial d'atletisme i per aquest motiu aquell mateix any va ser guardonat amb el Trofeu Nacional al Mèrit Esportiu pels seus èxits. El 1938, al Campionat d'Europa d'atletisme, va guanyar una medalla de plata en els 1.500 metres, en quedar rere Sydney Wooderson. Era el primer belga en guanyar una medalla en aquests campionats.
Durant la seva carrera esportiva guanyà cinc campionats nacionals, un dels 800 metres, el 1938, i quatre dels 1.500 metres, el 1937, 1939, 1941 i 1942. Va posseir el rècord belga dels 800 metres i el dels 1.500.

## Millors marques

* 800 metres. 53.0" (1939)
* 1.500 metres. 3'50.0" (1938)
* 1 Milla. 4'10.4" (1939)
* 2.000 metres. 5'21.8" (1939)
* 3000 metres. 8'19.4" (1939)

## Referències

* ↑ «Joseph Mostert Olympic Results». sports-reference.com. Arxivat de l'original el 18 d’abril 2020. [Consulta: 24 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ 100 jaar Belgische atletiek. KBAB, 1989.
* ↑ «Belgian Records». [Consulta: 24 abril 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 34 i 41. ISBN 978-83-62033-30-0.
* ↑ «Track and Field Statistics». [Consulta: 24 abril 2020].
# Joseph Olivier

Joseph Adolphe Théophile Olivier (París, 2 de desembre de 1874 – Neuilly-sur-Seine, Hauts-de-Seine, 21 de maig de 1901) va ser un jugador de rugbi francès que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla d'or en la competició de rugbi. En aquesta competició Olivier va actuar com a capità.
Jugador del Stade français, guanyà les lligues franceses del 1894, 1895, 1897 i 1898.

## Referències

* ↑ «Joseph Olivie Olympic Results». sports-reference.com. Arxivat de l'original el 31 de desembre 2014. [Consulta: 26 setembre 2015].
* ↑ «Joseph Olivier». www.finalesrugby.com. Arxivat de l'original el 26 de setembre 2015. [Consulta: 26 setembre 2015].
# Joseph Pearman

Joseph Bernard "Joe" Pearman (Manhattan, Nova York, 8 de maig de 1892 - 30 de maig de 1961) fou un atleta estatunidenc que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'atletisme. En els 10 km marxa guanyà la medalla de plata, mentre en els 3 km marxa quedà eliminat en semifinals.
En el seu palmarès també destaquen dos títols a l'aire lliure de l'AAU i un campionat indoor.

## Millors marques

* 10 km marxa. 47' 30.0" (1920)

## Referències

* 1 2 3 «Joe Pearman Olympic Results». sports-reference.com. Arxivat de l'original el 12 de novembre 2012. [Consulta: 2 novembre 2017].
# Joseph Wright, Jr.

Joseph Wright, Jr. (Toronto, 28 de març de 1906 - Toronto, 7 de juny de 1981) fou un remer canadenc que va competir durant les dècades de 1920 i 1930. Era fill de Joseph Wright, remer que guanyà dues medalles olímpiques en rem a començaments del segle xx. Es casà amb Martha Norelius, nedadora que guanyà quatre medalles d'or entre els Jocs de 1924 i 1928.
El 1928 va prendre part en els Jocs Olímpics d'Amsterdam, on disputà dues proves del programa de rem. Guanyà la medalla de plata en la prova del doble scull, formant parella amb Jack Guest, mentre en la prova de scull individual quedà eliminat en sèries. Aquell mateix any es convertí en el segon remer canadenc en guanyar la Diamond Challenge Sculls de la Henley Royal Regatta. Quatre anys més tard, als Jocs de Los Angeles, quedà eliminat en sèries en la prova de scull individual del programa de rem.

## Referències

* ↑ «Joe Wright, Sr. Olympic Results». sports-reference.com. Arxivat de l'original el 2 d’octubre 2015. [Consulta: 18 octubre 2015].
* ↑ Martha Norelius Arxivat 2020-04-17 a Wayback Machine. a sports-reference.com
* 1 2 «Joe Wright, Jr. Olympic Results». sports-reference.com. Arxivat de l'original el 29 de desembre 2008. [Consulta: 18 novembre 2018].
# Josephine McKim

Josephine McKim (Oil City, 4 de gener de 1910 - Woodstock, 10 de desembre de 1992), també coneguda pel seu nom de casada Josephine Chalmers, va ser una nedadora estatunidenca que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on disputà dues proves del programa de natació. Guanyà la medalla de bronze en la prova dels 400 metres lliures i va disputar la primera eliminatòria dels 4x100 metres lliures, però en la final va ser substituïda per Eleanor Garatti. Quatre anys més tard, als Jocs de Los Angeles, tornà a disputar dues proves del programa de natació. Guanyà la medalla d'or en els 4x100 metres lliures, fent equip amb Helen Johns, Eleanor Saville i Helene Madison, mentre que en els 100 metres lliures fou quarta.
Va fer de doble de Maureen O'Sullivan en un nu aquàtic que fou eliminat de la pel·lícula d'aventures Tarzan i la seva companya (1934). També va tenir un petit paper com una sirena a La núvia de Frankenstein (1935). Aquest paper es va repetir a The King Steps Out (1936). Amb el seu company olímpic Buster Crabbe té un paper a Lady Be Careful (1936). Posteriorment, entre 1938 i 1942, va fer carrera a Broadway, en obres com "Family Portrait" (1939) i "Night Dance" (1938), entre d'altres.
El 1991 fou incorporada a l'International Swimming Hall of Fame.

## Referències

* 1 2 «Josephine McKim Olympic Results». sports-reference.com. Arxivat de l'original el 17 d'abril 2020. [Consulta: 1r febrer 2019].
* ↑ Josephine McKim a Internet Movie Database (anglès)
* ↑ Josephine McKim (USA) Arxivat 2019-02-02 a Wayback Machine.. International Swimming Hall of Fame
# Josiah McCracken

Josiah Calvin McCracken (Lincoln, Tennessee, 30 de març de 1874 – Chestnut Hill, Filadèlfia, Pennsilvània, 15 de febrer de 1962) va ser un jugador de futbol americà, atleta i metge estatunidenc de primers del segle XX que va prendre part en els Jocs Olímpics de París el 1900.
El 1896 inicià els estudis de medicina a la Universitat de Pennsilvània, on combinà els estudis amb els esports. Destacà en el futbol americà i en atletisme, cosa que li va valer per ser seleccionat per prendre part en els Jocs Olímpics de París de 1900. Allà va disputar les proves del llançament de pes, martell i disc als Jocs de París, aconseguint la medalla de plat en pes i la de bronze en martell.
Després de graduar-se en medicina passà a treballar a la Universitat de Colúmbia com a secretari general de l'Associació Cristiana de Joves, i com un cirurgià assistent a l'Hospital St. Luke. Al cap d'un temps passà a treballar a l'Hospital de la Universitat de Pennsilvània. El 1907 marxà a la Canton, a la Xina per tal de crear una Escola Cristiana de Medicina que millorés la formació dels metges xinesos. A la Xina va viure fins a 1942, quan l'ocupació japonesa de la Xina l'obligà a tornar als Estats Units i durant uns anys es va fer càrrec de l'equip de metges residents de l'Hospital de Pennsilvània. Després de la guerra va tornar a la Xina com a degà de la St. John's Medical School.
Durant la seva llarga vida va rebre nombrosos premis acadèmics, a banda de formar part de moltes institucions de prestigi, com el Col·legi Americà de Cirurgians.

## Referències

* 1 2 3 4 «Josiah C. McCracken (1874 - 1962)». University of Pennsylvania [Consulta: 10 setembre 2015]. «Còpia arxivada». Arxivat de l'original el 2015-09-07. [Consulta: 10 setembre 2015].
* 1 2 «Josiah McCracken Olympic Results». sports-reference.com. Arxivat de l'original el 7 de febrer 2013. [Consulta: 8 setembre 2015].
# João Francisco Bráz

João Francisco Bráz (São Paulo, 25 de novembre de 1920 - 11 de setembre de 1996) fou un jugador de bàsquet brasiler que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de bronze en la competició de bàsquet. Quatre anys més tard, als Jocs de Hèlsinki, fou sisè en la competició de bàsquet.

## Referències

* ↑ «Bráz Olympic Results». sports-reference.com. Arxivat de l'original el 17 d'abril 2020. [Consulta: 27 maig 2019].
* ↑ «Bráz». cbb.com.br. Confederação Brasileira de Basketball. Arxivat de l'original el 9 de maig 2015. [Consulta: 27 maig 2019].
# João Sassetti

João Sassetti (portuguès: João Vicente de Freitas Branco Sassetti) (Lisboa, 22 de gener de 1892 - Lisboa, 28 de maig de 1946) va ser un tirador d'esgrima portuguès que va competir en els anys posteriors a la Primera Guerra Mundial.
Especialista en espasa, va prendre part en els Jocs Olímpics d'Estiu de 1920 d'Anvers, on disputà dues proves del programa d'esgrima. Fou quart en la prova d'espasa per equips i quedà eliminat en sèries en la d'espasa individual. Vuit anys més tard, als Jocs d'Amsterdam va guanyar la medalla de bronze en la prova d'espasa per equips. La tercera i darrera participació en uns Jocs fou el 1936, a Berlín on fou cinquè en la prova d'espasa per equips.

## Referències

* ↑ «João Sassetti Olympic Results». sports-reference.com. Arxivat de l'original el 17 d'abril 2020. [Consulta: 3 octubre 2018].
# Jules Ancion

Jules Ancion (Palembang, 21 d'agost de 1924 - la Haia, 30 de novembre de 2011) va ser un jugador d'hoquei sobre herba neerlandès que va competir durant la dècada de 1950.
El 1952 va prendre part en els Jocs Olímpics de Hèlsinki, on va guanyar la medalla de plata com a membre de l'equip neerlandès en la competició d'hoquei sobre herba.

## Referències

* ↑ «Jules Ancion Olympic Results». sports-reference.com. Arxivat de l'original el 18 d’abril 2020. [Consulta: 2 abril 2019].
# Jules Clévenot

Jules Clévenot (París, 20 d'agost de 1876 - París, 11 de setembre de 1933) va ser un nedador i waterpolista francès que va competir a cavall del segle xix i el segle xx.
El 1900 va prendre part en els Jocs Olímpics de París, on va guanyar la medalla de bronze en la competició de waterpolo, tot formant part del Libellule de Paris. En aquests mateixos Jocs disputà tres proves del programa de natació: els 200 metres per equips, on fou quart, els 200 metres lliures, on fou setè, i els 4000 metres lliures, que no finalitzà.

## Referències

* 1 2 «Jules Clévenot Olympic Results». sports-reference.com. Arxivat de l'original el 16 de desembre 2012. [Consulta: 20 octubre 2015].
# József Ónody

József Ónody (Ercsi, Fejér, 12 de setembre de 1882 – Budapest, 17 d'abril de 1957) va ser un nedador hongarès que va prendre part en els Jocs Intercalats de 1906 i als Jocs Olímpics de 1908.
El 1906, als Jocs Intercalats, guanyà la medalla d'or en la prova dels relleus 4x250 metres lliures, formant equip amb Géza Kiss, Zoltán Halmay i Henrik Hajós. En els 100 metres lliures fou sisè.
Dos anys més tard, als Jocs de Londres de 1908, disputà les proves del 100 i 400 metres lliures, però en ambdós casos quedà eliminat en sèries.

## Referències

* 1 2 «József Ónody Olympic Results». sports-reference.com. Arxivat de l'original el 19 de maig 2011. [Consulta: 29 gener 2016].
# Kaare Wahlberg

Kaare Wahlberg (Hamar, 3 de juliol de 1912 - Hamar, 29 de febrer de 1988) va ser un saltador amb esquís noruec que va competir durant la dècada de 1930.
El 1932 va prendre part en els Jocs Olímpics de Lake Placid, on guanyà la medalla de bronze en la prova de salt amb esquís, rere els seus compatriotes Birger Ruud i Hans Beck. Quatre anys més tard, als Jocs de Garmisch-Partenkirchen, fou quarta en la mateixa prova.

## Referències

* 1 2 «Kåre Walberg Olympic Results». sports-reference.com. Arxivat de l'original el 16 de desembre 2012. [Consulta: 12 febrer 2018].
# Karl-Heinz Menz

Karl-Heinz Menz (Tambach-Dietharz, 17 de desembre de 1949) és un biatleta alemany, ja retirat, que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics d'Hivern d'Innsbruck, on disputà dues proves del programa de biatló. Fent equip amb Manfred Geyer, Frank Ullrich i Manfred Beer guanyà la medalla de bronze en la cursa del relleu 4x7,5 km.
En el seu palmarès també destaca un títol nacional.

## Referències

* 1 2 «Karl-Heinz Menz Olympic Results». sports-reference.com. Arxivat de l'original el 18 d'abril 2020. [Consulta: 27 febrer 2020].
# Karl Aletter

Karl Aletter (Mannheim, 8 de juliol de 1906 - Kaiserslautern, 29 de març de 1991) fou un remer alemany que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on quedà eliminat en sèries en la prova del vuit amb timoner del programa de rem. Quatre anys més tard, als Jocs de Los Angeles, va guanyar la medalla de plata en la competició del quatre sense timoner, formant equip amb Ernst Gaber, Walter Flinsch i Hans Maier, mentre en la prova del quatre amb timoner quedà eliminat en sèries.
En el seu palmarès també destaquen vuit campionats nacionals.

## Referències

* 1 2 3 «Karl Aletter Olympic Results». sports-reference.com. Arxivat de l'original el 19 de maig 2011. [Consulta: 26 gener 2019].
# Karl Bähre

Karl Bähre (Hannover, 14 d'abril de 1899 - Hannover, 14 de gener de 1960) va ser un waterpolista alemany que va competir durant la dècada de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla d'or en la competició de waterpolo. En el Campionat d'Europa fou segon el 1934 i tercer el 1926. Guanyà la lliga alemanya de 1921 a 1923 i el 1927.

## Referències

* 1 2 «Karl Bähre Olympic Results». sports-reference.com. Arxivat de l'original el 17 d'abril 2020. [Consulta: 16 maig 2018].
# Karl Gustafsson

Karl Gustafsson (Köping, 16 de setembre de 1888 - Köping, 20 de febrer de 1960) fou un futbolista suec, que jugava de davanter, que va competir durant el primer quart del segle xx.
Va prendre part en quatre edicions dels Jocs Olímpics, el 1908, 1912, 1920 i 1924, tot i que en la darrera participació, en què l'equip suec guanyà la medalla de bronze no va disputar cap partit.
Pel que fa a clubs, defensà els colors del IFK Köping (1903-1909), Köpings IS (1910-1912 i 1913-1914), Leicester City (1913) i Djurgårdens IF (1916-1924), amb qui guanyà la Svenska Mästerskapet de 1917 i 1920. Entre 1908 i 1924 jugà 32 partits amb la selecció nacional, en què marcà 22 gols.

## Referències

* ↑ «Karl Gustafsson Olympic Results». sports-reference.com. Arxivat de l'original el 17 d’abril 2020. [Consulta: 10 octubre 2018].
* ↑ «Djurgårdens IF SM-guld på seniornivå». Arxivat de l'original el 2019-06-30. [Consulta: 10 octubre 2018].
* ↑ Karl Gustafsson - national-football-teams.com (anglès)
* ↑ Sven Friberg - eu-football.info
# Karl Storch

Karl Storch (Fulda, 21 d'agost de 1913 - Fulda, 16 d'agost de 1992) fou un atleta alemany, especialista en el llançament de martell, que va competir entre les dècades de 1930 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la prova del llançament de martell del programa d'atletisme, rere József Csermák.
Fou campió d'Alemanya i la República Federal Alemanya el 1941, 1942, 1943, 1948, 1950, 1952, 1954 i 1955. Va millorar el rècord alemany de martell en quatre ocasions, fins a situar la marca en 60,77 metres el 28 de setembre de 1952. Va ser el primer alemany en superar els 60 metres.

## Millors marques

* Llançament de martell. 60,77 metres (1952)

## Referències

* ↑ Karl Storch a Sports Reference (arxivat)
* ↑ «Leichtathletik - Deutsche Meisterschaften (Hammerwerfen - Herren)». [Consulta: 5 juliol 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 151. ISBN 978-83-62033-30-0.
* ↑ «Track and Field Statistics». [Consulta: 5 juliol 2020].